《雨留景山家》
宋代·陈著

桂后菊花前，相逢梦觉然。
閒心时外话，亲意雨中眠。
投老会难必，临行留更坚。
西风亦解事，未肯放晴天。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。